‘૧૦ વર્ષ’….’દશકો’…’દાયકો’…’ટેન યર્સ’ અને મિસરી ભાષામાં જ કહું તો ‘આશરા સનીન’. આમ જોવા જઈએ તો ૩૬૫ x ૧૦ = ૩૬૫૨ દિવસોનું જ સરવૈયું કહી શકાય (લીપ યર્સ ગણીને જ સ્તો) …પણ જેમ ક્ષણમાં જ અસંખ્ય ઘટનાઓ બની જતી હોય છે ત્યારે આટઆટલાં દિવસોમાં તો શું થઇ શકે?!?!?!- કલ્પનાનો ડોર છુટ્ટો મુકીએ તો ક્ષણભરમાં બીજો દસકો પણ પસાર થઇ જાય એમ છે. માટે…વાતની આ ‘ડોર’ને લાંબો છોડી ઝૂલવા મુકવાને બદલે….એ ‘ડોર’ (દરવાજા) પર નજર ફરાવવી છે. જ્યાંથી આ મુર્તઝા પટેલ પ્રવેશ્યો છે.